Datum: 6.2.2018

**Zadeva: Zapisnik sestanka VKO skupine dne 6.2.2018**

Prisotni: Tanja Vilič Klenovšek, ACS, Zlata Šlibar, ZRSZ, Staša Bučar Markič, ZRSZ, Brigita Rupar, ZRSŠ, Miha Lovšin, CPI Mojca Štepic, MGRT, Saša Niklanovič, DKOS, Maja Dizdarevič, KC UNI LJ, Mateja Gornik Mrvar, MIZŠ, Darja Čot, MDDSZ, Barbara Leder JŠRIPSRS, Katja Dovžak, MIZŠ.

Dnevni red:

1. Potrditev zapisnika (10' - VSI)
2. Poročilo 2017 (20' – VSI)
3. Delovni načrt 2018 (30' – vsi)
4. Posodobitev članstva (20' – VSI)
5. Razno (15')

1)Pregled zapisnika

Sporočilo iz Talina je prevedeno. Bo priloga k letnemu poročilu. Popravek: članek v reviji Vodenje sta objavila Miha Lovšin in Tatjana Ažman.

Osnutek letnega poročila je pripravila Staša. Zraven izvajalcev se napiše se njihova institucija. K poročilu bodo dodani kazalniki kakovosti. Na začetku poročila naj bo kratek povzetek s ključnimi ugotovitvami, ki so navedene v nadaljevanju.

Zapisnik se popravi v prvem stavku predzadnje alinee, tako, da se stavek glasi: Tatjana Ažman in Miha Lovšin sta objavila članek v reviji Vodenje.

**Sklep: do 15. februarja Miha Lovšin in Staša Bučar Markič vneseta popravke in dopolnitve skladno z dogovorjenim na sestanku in poročilo pošljeta naslovnikom. Poročilo gre k ministrici za izobraževanje ter vsem navedenim v dopisu.**

2) Delovni načrt za leto 2018

Medsebojno informiranje ostane, Smernice za zagotavljanje kakovosti ostanejo, Sodelovanje na strokovnih dogodkih ostane. Organizacija posveta bo skupaj z Društvom za karierno orientacijo, ZRSZ in Euroguidance. Ciljna skupina posveta so svetovalci zaposlitve v vseh sektorjih, svetovalni delavci šol, pravzaprav praktiki, ki delajo na tem področju. SSVKO se strinja, da pri oblikovanju programa sodelujejo Sašo Niklanovič, Maja Dizdarević, Staša Bučar Markič, Zlata Šlibar, Barbara Leder, Miha Lovšin.

Katja predlaga, da se vnese v delovni načrt seznanitev skupine z izvajanjem VKO na področju višjega strokovnega izobraževanja.

**Sklep: Prvi sestanek programskega odbora uskladi in skliče Sašo Niklanovič do 15.2**.2018

**Sklep: Miha pošlje vsem članom tabelo projektov za posodobitev. Maja do naslednjič predstavi kratek koncept povezovanja na FB.**

**Sklep: Miha pošlje vsem članom osnutek delovnega načrta 2018 v morebitno dopolnitev po tem, ko Tanja Vilič Klenovšek, Gorazd Jenko in Maja Dizdarević dopolnijo že dogovorjene vsebine.**

2) Sprememba članstva

Darja Čot sporoči ime člana MDDSZ do 15.2. Katja Dovžak predlaga, da se v skupino vključi predstavnika višjih strokovnih šol, bo sporočila ime. Direktorico Urada za šolstvo Stanko Lunder Verlič se zaprosi za nadomestilo Maje Krušič Šega. Enkrat letno se na sestanke povabi predstavnike zbornic, sindikatov in drugih socialnih partnerjev, da se jih seznani z delom skupine.

**Sklep: soglasno smo sprejeli, da predstavnikov zbornic in delodajalcev ter študentskih servisov in drugih socialnih partnerjev ne predlagamo za redne člane skupine zaradi morebitnega konflikta interesov**.

**Sklep: Soglasno smo sprejeli, da se iz seznama članstva črta Roberta Rajštra, Marlen Skarlovnik, Meto Ponebšek, Ireno Kuntarič Hribar, Majo Krušič Šega in se za imenovanje na novo predlaga Barbaro Leder, JŠRIPSRS, in Mojco Štepic, MGRT.**

**Sklep: do 15.2.2018 Darja Čot in Katja Dovžak sporočita imena predstavnika MDDSZ, Urada za razvoj izobraževanja pri MIZŠ in predstavnika skupnosti Višjih strokovnih šol, ki jih bomo prav tako predlagali v imenovanje za članstvo.**

3) Razno

* Mojca Štepic poroča o Skills strategy – koordinator MIZŠ (Urad za razvoj izobraževanje). Cilj je, da pridejo z ukrepi, ki bodo združili potrebe izobraževanja in trga dela oziroma uredili neskladja. Gradivo bo priloženo zapisniku. V letni načrt smo dodali umestitev priporočil na področju VKO v akcijski načrt Skills Strategy.
* Zlata poroča o iniciativi EU Predlog sodelovanja med javnimi zavodi za zaposlovanje in izobraževanjem/šolami za boljši prehod na trg dela. Gradivo bo priloženo zapisniku.
* Miha Lovšin ponovno opomni člane, da bo okrogla miza o distinkciji med profesionalnim razvojem in kariernim razvojem, kamor so povabljeni vsi člani, dne 23.3.2018.

Naslednja seja bo 7. marca ob 13. uri.

Zapisala: Brigita Rupar